หมาฉีดยาแล้วกัดเราแต่เรายังไม่เคยไปฉีดยาจะเป็นอะไรไหม
สวัสดีค่ะ หากสุนัขได้รับวัคซีนครบตามกำหนด โอกาสที่จะมีโรคพิษสุนัขบ้าก็เป็นไปได้น้อยมากค่ะ แต่อย่างไรก็ตามเนื่องจากโรคพิษสุนัขบ้าเป็นโรคที่อันตรายถึงแก่ชีวิต การป้องกันเอาไว้ก่อน โดยตัวเราเองไปฉีดวัคซีนป้องกันด้วยจะปลอดภัยกว่าโดยหากยังไม่เคยฉีดวัคซีนมาก่อนเลย จะต้องฉีดทั้งหมด 5เข็ม และควรไปฉีดให้ตรงตามที่แพทย์นัดทุกครั้ง ไม่คลาดเคลื่อนเลย และหลังจากนี้หากถูกกัดซ้ำอีก ก็จะต้องมีการกระตุ้น ควรนำสมุดวัคซีนติดตัวไปทุกครั้ง และอาจจะต้องฉีดวัคซีนกระตุ้นบาดทะยัก กรณีวัคซีนบาดทะยักเข็มล่าสุดนานเกิน 5ปี ทำแผล และอาจต้องได้รับยาฆ่าเชื้อร่วมด้วยดังนั้นจึงควรไปที่รพ. เบื้องต้นล้างแผลด้วยน้ำเปล่าสะอาดจำนวนมาก ใช้ผ้าก๊อซสะอาดปิดแผลไว้ก่อนได้